Дебитантски наступ на великом такмичењу Колин је имао на Светском првенству 1997. у Атини, али није успео да прође квалификације у трци на 100 метара. На Летњим олимпијским играма 2000. године у Сиднеју пласирао се у финале трке на 100 метара. Иако је на тој трци освојио тек 7. место ушао је у анале атлетике своје земље као први атлетичар са Светог Китса и Невиса који се пласирао у финале неке атлетске дисциплине. Већ наредне године, на Светском првенству у Едмонтону освојио је и прву медаљу - бронзу у трци на 200 метара.